Ričardas Beniušis

Ričardas Beniušis (g. 1980 m. balandžio 23 d.) – buvęs Lietuvos futbolininkas, puolėjas.

 Karjera 
Per savo karjerą žaidė keliuose užsienio klubuose. 2003–2007 metais žaidė Kauno FBK klube, buvo vienas rezultatyviausių Lietuvos čempionato žaidėjų. 2007 m. rugpjūčio 1 d. iki sezono pabaigos buvo išnuomotas Škotijos Edinburgo Hearts klubui,https://www.ftbl.com.au/news/hearts-sign-four-in-a-day-88012  tačiau jau kitų metų kovo pabaigoje sugrįžo į Kauną.http://news.bbc.co.uk/sport1/hi/football/teams/h/heart_of_midlothian/7308801.stm 

2010 m. birželio 8 d. pasirašė 1,5 metų sutartį su Marijampolės „Sūduvos“ komanda.

Nuo 2019 m. žaidė FK Šilas. 2021 m. tapo daugiausiai įvarčių pelniusiu žaidėju Pirmoje lygoje.https://www.sportas.lt/naujiena/443047/r-beniusis-nenoriu-nieko-izeisti-bet-arba-as-labai-geras-arba-jaunimas-labai-blogas 

2022 m. vasario pradžioje paskelbė, kad baigia profesionalo karjerą.

 FK Jonava
2024-ųjų sezone atstovavo „Jonavos“ klubui ir pelnė net 44 įvarčius (38 II lygoje ir 6 LFF taurėje). 2024 m. gruodžio 20 d. oficialiai paskelbta, kad atstovaus FK Jonava.„Didysis Benas“ lieka Jonavoje 2025 m. sezono pirmoje pusėje atstovavo Pirmoje lygoje žaidusiam Jonavos klubui ir FPRO LFF Taurės turnyro 3-iojo etapo rungtynėse su FK Kazlų Rūda įmušė 3 įvarčius.

 FK Tauras
Nuo 2025 m. vasaros priklausė FK Tauras Tauragė. 2025 m. rugsėjo 7 d. Antros lygos A diviziono rungtynėse FK Tauras B dvikovoje prieš FK Viltis Vilnius pelnė 3 įvarčius ir oficialiai pasiekė 500 pelnytų įvarčių per karjerą ribą.Įspūdingas pasiekimas – Ričardas Beniušis pasiekė 500 įvarčių ribą

 Asmeninis gyvenimas 
Šiuo metu gyvena Kaune, turi 2 vaikus.

 Laimėjimai 
 Lietuvos čempionas: 2004, 2006 m.
 Lietuvos taurės laimėtojas: 2004, 2005 m.
 LFF Supertaurės laimėtojas: 2004, 2006 m.
 Baltijos taurės laimėtojas: 2005 m.

 Asmeniniai 
 2021 m. birželio mėn. geriausias Pirmos lygos žaidėjas (FK Šilas)https://1lyga.lt/pirmos-lygos-birzelio-menesio-zvaigzde-ivarcius-stampuojantis-ricardas-beniusis/

 Rinktinė 
2001–2014 m. žaidė už nacionalinę rinktinę, pelnė 3 įvarčius. 

 Įvarčiai Lietuvos rinktinėje 
 #  Data  Arena  Varžovas  Po įvarčio Finalinis Varžybos1. 2002 m. vasario 9 d. Valeta, Malta   Moldova 1-0  1-0  Draugiškos2. 2008 m. birželio 1 d. Ryga, Latvija   Latvija 2-1  2-1  Baltijos taurė3. 2011 m. rugpjūčio 10 d. Kaunas, Lietuva   Armėnija 3-0  3-0  Draugiškos

 Trenerio karjera 
2025 m. spalio mėn. įgijo UEFA B trenerio kategoriją.https://www.lff.lt/finisavo-dar-vieneri-uefa-b-treneriu-licencijos-kursai/

 Šaltiniai 

 Nuorodos 
 Lietuvosfutbolas.lt

Kategorija:Lietuvos futbolininkai
Kategorija:Heart of Midlothian FC žaidėjai